alexandrainst/scandi-wiki huggingface dataset:
Røde Mølle

Røde Mølle (etablert 1920 i Kristiania, nedlagt 1935) var en norsk danserestaurant, etablert av restauratør Sigurd Paulsen i området Tivoli. Navnet kom av husets dekorative røde mølle (over inngangen), inspirert av den franske Moulin Rouge.  Etablissementet ble lagt der det tidligere «Apollosalongen» (senere «Florasalongen») befant seg.

Man hadde en spisesal arrangert rundt et sentrert dansegulv, og to orkestre i hver ende. Første band var det amerikanske Don Parkers jazzorkester.  Norske band og eget husorkester (blant annet med Willie Vieth og Yngvar Wang) spilte fra 1928.  Etterhvert antok musikken en mer pop-orientert stil, som i «Røde Mølle Melody Boys».

Stedet var aktivt inntil Tivoliområdet ble revet (1937).

Navnet er brukt om flere bygninger. Tidligere hadde man på 1910-tallet folkerestauranten Den Røde Mølle i første etasje av Deichmanske biblioteks bygning på Grønland (Oslo).
I dag finner man teaterscenen «Røde Mølle» i Fredrikstad, mens restauranten «Den Røde Mølle» lå i Brugata 9 ved Lilletorget i Oslo, frem til den ble stengt i 2016.

Eksterne lenker 
 

Byggverk i Oslo
Jazzklubber i Norge
Byggverk fullført i 1920
Byggverk revet i 1937
Det europeiske flagg

Det europeiske flagget eller EU-flagget er et flagg som består av tolv gylne stjerner i sirkel på blå bakgrunn. 

Flagget ble i 1955 tatt i bruk av Europarådet og var ment å representere hele Europa, og ikke spesielle organisasjoner. I 1986 tok også den europeiske union (EU) flagget i bruk, etter å ha fått oppfordring og tillatelse fra Europarådet. Flagget benyttes nå av begge organisasjoner. 

Stjernene er plassert i sirkel for å symbolisere enhet, samhold og harmoni blant de europeiske folk. Antallet stjerner har alltid vært det samme og forklares som et symbol på perfeksjon. 

Flaggets tredveårsjubileum ble feiret i 1985 ved at EU utga en minnemynt, tegnet av Georgios Stamatopoulos Hellas' nasjonalbank.

Uoffisiell tolkning 
Arsene Heitz som på fransk side regnes blant designerne av flagget i 1955, uttalte mange år senere at stjernemotivet og blåfargen i flagget var inspirert av jomfru Maria som var Jesu mor. I kristen kunst er hun ofte avbildet med en krans av tolv stjerner og på blå bakgrunn. Dette henspiller på kvinnen som viste seg på himmelen med en krans av tolv stjerner på hodet, i Johannes' åpenbaring kapittel 12 vers 1. Det er imidlertid omstridt om det er en slik forbindelse mellom mariasymbolet og det europeiske flagget.

Referanser

Eksterne lenker 
 
 The European Flag fra Europarådet
 50th anniversary of the European flag fra Europarådet

Europarådet
Den europeiske unions symboler
Flagg
Symboler
Tom A. Haug

Tom Arne Haug (født 7. desember 1968) er en norsk skuespiller. 

Haug debuterte på Det Norske Teateret i 1988 i stykket «Heiki Gani», og han har siden vært ved flere teatre i Norge. Han er kanskje mest kjent for sin rolle som Rolv Espevoll i TV 2s såpeserie Hotel Cæsar. 

I tillegg driver Tom A. Haug med seiling, golf og fekting. I 2005 ble han uteksaminert med en Bachelor i Utmarksforvaltning fra Høgskolen i Hedmark. Haug bor i Oslo og i 2011 uteksaminerte han fra Kunsthøgskolen i Oslo, KHIO med en praktisk pedagogisk utdanning i teater, PPU. Han jobbet tidligere som lærer på teaterlinja ved Trondarnes Frilynte Folkehøgskole i Harstad. I 2011 var han lærer i skuespillerteknikk på Danvik Folkehøgskole. Fra 2012 til 2013 spilte han i TV-serien Hjem på NRK og forestillingen Livet er en liten ding på Nationaltheatret.

Tom A. Haug var regissør på familiemusikalen Det Store Julespillet i Harstad Kulturhus i 2007 og 2008 og regissør i 3 år for Kvæfjordrevyen i Kvæfjord Kommune.

Haug har blant annet deltatt i Skal vi danse i 2005, Zebra Grand Prix høsten 2009 og 4-stjerners middag halv åtte vinteren 2011.

Referanser

Eksterne lenker 
 Tom A. Haug på kjendisfolk.no
 

Norske skuespillere
Skuespillere i Hotel Cæsar
Skal vi danse-deltakere
Fødsler i 1968
Alumni fra Høgskolen i Hedmark
Olsenbanden jr. Sølvgruvens hemmelighet

Olsenbanden jr. Sølvgruvens hemmelighet er en norsk familiefilm fra 2007 om Olsenbanden Jr. regissert av Arne Lindtner Næss.

Handling 
Handlingen i filmen utspiller seg i Oslo i 1960-årene. Egon Olsen sitter i husarrest på barnehjemmet, etter en plan som gikk i vannet. Når Egon til slutt slipper ut blir han plukket opp av den rike gutten Preben. Preben har en plan, og før Egon forstår hva som skjer befinner han seg på flukt fra Prebens villa, mens alarmen uler.

Egon oppsøker kompisene Kjell og Benny, og de tre planlegger sin hevn over Preben. Hevnen involverer en sparegris og en bløtkake, men planen slår selvfølgelig feil ut igjen, og Egon ender opp innelåst i et skap. Inne i skapet overhører han hvordan Prebens foreldre planlegger å slå kloa i en skatt som ligger gjemt i Kongens gruve på Kongsberg. Olsenbanden planlegger dermed hvordan de skal få tak i skatten før Prebens foreldre, og de tar med seg Dynamitt-Harry i planen. Også denne planen slår feil ut, og Olsenbanden ender opp i klørne på skurkene i stedet, og blir stengt inne i en gruve over 300 meter under bakken.

Rolleliste

Eksterne lenker 
 
 
 Olsenbanden jr Sølvgruvens hemmelighet hos Filmfront

Olsenbanden
Norske familiefilmer
Filmer fra 2007
Norske filmer fra 2000-årene
Norskspråklige filmer
Norske eventyrfilmer
Megafon (tidsskrift)

Megafon er et non-profit gatemagasin som utgis månedlig i Bergen. Første utgave kom ut 1. februar 2007.

Magasinet tar for seg tema omkring rusmiddelbrukere og andre vanskeligstiltes stilling i samfunnet. Selgerne får et enkelt kurs som forberedelse, før de kjøper blader og selger dem videre på gaten til dobbel pris. Mellomlegget beholder selgeren som lønn. Magasinet bygger på samme idé og modell som =Oslo (Oslo), Asfalt (Stavanger) og The Big Issue i Storbritannia. 

Megafon er en avdeling av Senter for Arbeidslivsforberedelse AS, ALF AS. Ansvarlig redaktør er Petter Lønningen.

I september 2019 ble det kjent at magasinet blir nedlagt og at siste utgivelse blir Megafons julebok 2019.

Referanser

Eksterne lenker 
 

Norske tidsskrifter
Kultur i Bergen
Publikasjoner etablert i 2007
Royal Society for the Prevention of Cruelty to Animals

Royal Society for the Prevention of Cruelty to Animals (RSPCA) er en britisk dyrevernorganisasjon (veldedig organisasjon) med virke i England og Wales. Den ble grunnlagt i 1824 (som SPCA) og har siden dannet grunnlaget for en rekke lignende organisasjoner i andre land, blant annet Scottish SPCA, RSPCA Australia og ASPCA i USA.

Eksterne lenker 
 RSPCA

Ideelle organisasjoner
Britiske organisasjoner
Dyrevernorganisasjoner
Etableringer i 1824
Stridstrenbataljonen

Stridstrenbataljonen er en bataljon i den norske Hæren med ansvar for tren, herunder å stille transport-, forsynings- og vedlikeholdsressurser tilgjengelig for andre avdelinger i Brigade Nord. Bataljonen har base i Rusta leir på Bardufoss, men har også et HRS-kompani i Rena leir. Bataljonen består av ca. 500 soldater og befal.

Organisering
Bataljonen har en bataljonstab og fire kompanier: 

 Kp 1: Rena. En del av Hurtig reaksjonsstyrke (HRS). Kompaniet støtter Telemark Bataljon og de øvrige HRS-elementene med transport, forsyning og vedlikehold.
 Kp 2: Bardufoss. Støtter 2. bataljon. 
 Kp 3: Bardufoss. Støtter Panserbataljonen.
 Kp 4: Bardufoss. Forsynings- og støttekompani, som støtter resten av bataljonen, samt øvrige avdelinger i Brigade Nord. Kompaniet består av en vedlikeholds-, tungtransport-, transport-, og servicetropp. Tung Transport–troppen (TT) frakter det tyngste av det tyngste på sine 6-akslede semitilhengere.

Oppgaver
Hele bataljonen opererer stort sett med kjøretøy, som beltevogner, personbil, lastebil (krokbil, bakløfter, kranbil, bergingsbil), vogntog og et fåtall hjullastere. 

Avdelingen utdanner soldater i berging av andre militære kjøretøy, forsyning av ammunisjon og proviant, reparasjon og transport av store militære kjøretøy. Avdelingen har et stort behov for soldater med teknisk kompetanse, som  for eksempel bilmekanikere og våpenteknikere. 
Enkelte av soldatene vil få sertifikater som kreves for å operere kjøretøyene. Mye av denne utdanningen skjer igjennom Forsvarets kjøreskole Bardufoss som ligger i samme leir. 

Mye av utdanningen som avdelingen tilbyr er ettertraktet, både ellers i Forsvaret, men også sivilt.

Referanser

Eksterne lenker
Brigade Nord - Forsvaret.no

Avdelinger og forband i Hæren (Norge)
Tren
Autodesk

Autodesk Inc. er et amerikansk IT-selskap, etablert i 1982, som har som formål å lage programvare for todimensjonal tegning og tredimensjonal modellering. Selskapet har hovedkontor i California, USA, samt en del regionale kontorer i Europa, Russland, Australia og Asia. 
Autodesk er mest kjent for programmet AutoCAD, som er det mest utbredte programmet på verdensbasis for produksjon av både todimensjonale tegninger og tredimensjonal visualisering.

Autodesk har også en del tyngre programverktøy, hvorav flere bygger på AutoCAD, for konstruksjon, arkitektur, VVS, elektro og røranlegg (piping). Det finnes også Autodeskprogrammer for bl.a. oppmerking av landområder og produksjon av kart. I de seneste årene har Autodesk også rettet fokus mot produkter for media og underholding. Autodesk Inventor Suite og Autodesk Inventor Professional er Autodesks flaggskip innen mekanisk design.

Eksterne lenker
 

IT-selskaper fra USA
Etableringer i 1982
Næringsliv i California
Et Gjensyn

Et Gjensyn er et lengre episk dikt av Knut Hamsun utgitt i 1878. Det var hans andre bok, og han ga den ut under navnet Knut Pedersen Hamsund. Den er blitt omtalt som «et senromantisk pastisjdikt». 

Om denne boka sa han selv, idet han også nevnte noen andre av de tidlige bøkene sine: «Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»

Eksterne lenker
 Et konsolidert – og ikke nytt – Hamsunbilde Ingar Sletten Kolloen (PDF)
 Hamsun om sine verk
 Les utgaven fra 1878 i fulltekst på NBdigital

Verk av Knut Hamsun
Norske dikt
Bøker fra 1878
24 timers service

24 timers service er den første albumutgivelsen til det norske rock'n'roll- og underholdningsbandet Vazelina Bilopphøggers. Bandet fikk platekontrakt etter NM i rock i 1980 og ga ut albumet høsten samme år. Singelen «Gi meg fri ikveld»/«Bilopphøggerboogie» ble gitt ut før albumet, og begge sangene gjorde det bra på Norsktoppen. Albumet var det eneste med Bjørn Berg og Torbjørn Nicolaysen i besetningen.

Sporliste
 «Gi meg fri ikveld» – Ya Ya (Dorsey/Lewis/Robinson/Levy/Eldar Vågan)
 «Aagot Stang» – I Got Stung (Aaron Schroeder/David Hill/Jan Paulsen)
 «Kjærlighet i Brøttet» – Wasted Days and Wasted Nights (Baldemar Huerta/Wayne Duncan/Torbjørn Nicolaysen)
 «Opal min» – Am I Blue (Harry Akst/Grant Clarke/Eldar Vågan)
 «Rock Billy Boogie» – Rock Billy Boogie (Johnny Burnette/Dorsey Burnette/George Hawkins/Al Mortimer/Eldar Vågan)
 «Bilde ta deg» - A Picture of You (Peter Oakman/Johnny Beveridge/Eldar Vågan)
 «Fotsoppdænsen» (Eldar Vågan, fritt etter Ingebrigt Davik)
 «Vazelina medley» – Lonesome Train / That's Alright Mama (Glen T. Moore/Milton Subotsky/Arthur Crudup/Eldar Vågan/Inge Holst Jacobsen)
 «Skinnmagre høner» – Bony Moronie (Lawrence E. Williams/Eldar Vågan)
 «Balkongen» – Sittin' In The Balcony (John D. Loudermilk / Eldar Vågan)
 «Hembrent i kvæll» – Heartache Tonight (Don Henley/Glenn Frey/Bob Seger/J.D. Souther/Eldar Vågan)
 «Bilopphøgger boogie» (Eldar Vågan)
 «Lån meg tenger» – Love Me Tender (Elvis Presley/Vera Matson/Eldar Vågan)

Medvirkende

Vazelina Bilopphøggers 
 Eldar Vågan: gitar
 Arnulf Paulsen: trommer
 Torbjørn «Nick» Nicolaysen: bass
 Bjørn Berg: sang

Mannskoret Vrakpant 
Vrakpant eksisterte på slutten av 1970-tallet og helt fram til 1980. Koret er best kjent for sin deltakelse på Vazelina Bilopphøggers' første plate, 24 timers service, som ble utgitt i samme år som koret ble oppløst. Koret besto av Jan Einar Johnsen (født 1959) Bjørn Bogetvedt (født 1960) og Hallvard Høynes (født 1957). Høynes gikk ut av koret før den første plata til Vazelina Bilopphøggers ble utgitt. Etter plateinnspillingen av 24 timers service ga Bjørn Bogetvedt seg. Jan Einar Johnsen spiller i dag saksofon, trekkspill og orgel i Vazelina Bilopphøggers. Bjørn Bogetvedt jobber i dag som musiker i Marinemusikken. Hallvard Høynes er i dag lokal felespiller i Mosjøen.

Øvrige medvirkende 

 Lasse Hafreager: piano
 Liv Wahlberg: vokal på Balkongen
 Jan Paulsen: produsent 
 Hans Petter Danielsen: tekniker
 Inge Holst Jacobsen: tekniker
 Tore Tambs Lyche: tekniker
 Stig Næss: fotograf

Utgaver 
 Philips Records, PolyGram Records A/S, Oslo - LP og Kassett utgitt 1980
 Philips Records, PolyGram Records A/S, Oslo - CD utgitt 1988
 Karusell - CD utgitt 1995

Eksterne lenker 

Debutalbum fra 1980
Vazelina Bilopphøggers-album
Norske debutalbum
Blå lys

Blå lys er det tredje albumet til  Vazelina Bilopphøggers. Albumet ble innspilt i Rosenborg Studios våren 1982 med unntak av låtene «Kysse med meg» og «Limousine» som ble innspilt i Wineyard Studios, London vinteren 1982. Albumet ble produsert av Jan Paulsen.

Sporliste
 «Blå lys» – Blue Moon (Lorenz Hart/Richard Rodgers/Eldar Vågan)
 «Får itte mere pudding tjukken» – Ain't Nobody Here But Us Chickens (Alex Kramer/Joan Whitney Kramer/Eldar Vågan)
 «En påsa med øl» (Eldar Vågan/Viggo Sandvik Hansen)
 «Rockabilly Mann» (Eldar Vågan/Jan Paulsen)
 «I låven på Ås» – I Love You Because (Leon Payne/Viggo Sandvik Hansen)
 «(Alt vi har er en) Limousine» – Drivin' Wheel (Billy Swan/T-Bone Burnett/Eldar Vågan)
 «Baller i luften» (Eldar Vågan)
 «Ringen» – I Just Met a Memory (G. Turner/F. Lampert/Eldar Vågan)
 «Blanke Mjøsa» – Moody River (G. Bruce/Eldar Vågan)
 «Kysse med meg» (Eldar Vågan)
 «Gard i Valdres» (Vazelina Bilopphøggers)

Medvirkende

Vazelina Bilopphøggers
 Eldar Vågan: gitar og kor
 Arnulf Paulsen: trommer og kor
 Viggo Sandvik Hansen, sang, trompet og kor
 Jan Einar Johnsen: Elka-orgel og kor
 Rune Endal: El-bass og kontrabass

Dessuten medvirket
 Lasse Hafreager: piano, trekkspill og kor
 Trond Eliassen: trombone og saksofon
 Ingar Helgesen: akustisk gitar og munnspill
 John Kjevik: steelgitar
 Pete Wingfield: piano på «Kysse med meg» og «Limousine»
 Lajla Wegger: kor
 Jan Paulsen: kor, produsent, tekstforfatter 
 Carl Erik Hedløv: blåsearrengement på «Får itte mere pudding tjukken»
 Tekniker: Hans Petter Danielsen
 Tekniker: Ingar Helgesen
 Tekniker: Inge Holst Jacobsen
 Tekniker: Tore Tambs Lyche
 Lacquer cut: Ivar Finsen 
 Fotograf: Petter Berg
 Coverdesign: Petter Berg & Eldar Vågan

Utgaver 
 Philips Records, PolyGram Records A/S, Oslo - LP og Kassett utgitt 1982
 Philips Records, PolyGram Records A/S, Oslo - CD utgitt 1988
 Karusell - CD utgitt 1995
 Universal  Music AS, Norway - LP utgitt 2012

Eksterne lenker 

Musikkalbum fra 1982
Vazelina Bilopphøggers-album
Nøtterøy videregående skole

Nøtterøy videregående skole er en skole i Færder kommune. Den ligger i kommunens administrasjonssentrum, Borgheim, rett ved siden av en annen skole, Borgheim ungdomsskole. Den ligger også ved siden av Wilhelmsenhallen, som blir brukt i kroppsøvingstimene. Skolen ble etablert i 1977, og utvidet i 2009.

Nøtterøy videregående skole tilbyr utdanningsprogram både for studiespesialisering og for helse- og oppvekstfag. I 2008 hadde skolen ca. 550 elever og ca. 75 ansatte. Rektor ved skolen er Arild Nordahl Johnsen.

Elgestad videregående skole
I 1981 ble Nøtterøy og Elgestad videregående skoler slått sammen, og i 1990 ble navnet Elgestad fjernet helt. Elgestad videregående skole var opprinnelig en husmorskole som ble etablert i 1958. Den lå rett ved Nøtterøy kirke. Elgestad videregående skole hadde sin opprinnelse i Nøtterøy husmorskole som ble opprettet av Nøtterøy kommune i 1935. Skolen var lokalisert flere steder på Nøtterøy i løpet av sin levetid: Torød, Skjerve, Stangeby, og til sist Elgestad der den flyttet inn i nybygde lokaler i 1958.

Referanser

Eksterne lenker
 
 

Videregående skoler i Vestfold og Telemark
Skoler på Nøtterøy
Utdanningsinstitusjoner etablert i 1977
Kalevi Huuskonen

Kauko Kalevi Huuskonen (født 21. april 1932 i Vesanto, død 7. januar 1999) var en finsk skiskytter.

I det tredje VM i skiskyting 1961 i Umeå gikk han til topps på 20 kilometer, og var med på Finlands lag som vant lagkonkurransen.

VM-medaljer 
 1961  Umeå -  Gull i skiskyting, 20 km, menn 
 1961  Umeå -  Gull i skiskyting, lagkamp, menn 
 1962  Tavastehus -  Sølv i skiskyting, lagkamp, menn

Eksterne lenker 
 

Finske skiskyttere
Verdensmestere i skiskyting
Personer fra Norra Savolax
Deltakere under VM i skiskyting 1961
Deltakere under VM i skiskyting 1962
Gilles Marguet

Gilles Marguet (født 3. desember 1967) er en fransk tidligere skiskytter.

Meritter 
OL
 Bronse på 4 x 7,5 km stafett under OL 2002 i Salt Lake City
VM
 Gull på 4 x 7,5 km stafett under VM 2001 i Pokljuka, Slovenia
 Bronse i lagkonkurransen under VM 1993 i Borovets, Bulgaria

Referanser

Eksterne lenker 
 
 Om Gilles Marguet på Biathlonworld

Franske skiskyttere
Verdensmestere i skiskyting
Olympiske bronsemedaljevinnere for Frankrike
Medaljevinnere under Vinter-OL 2002
Deltakere for Frankrike under Vinter-OL 2002
Skiskyttere under Vinter-OL 2002
Fødsler i 1967
Personer fra Pontarlier
Deltakere under VM i skiskyting 1990
Deltakere under VM i skiskyting 1991
Deltakere under VM i skiskyting 1993
Deltakere under VM i skiskyting 1994
Deltakere under VM i skiskyting 2001
Selvbilde

Selvbilde er den oppfatning man har om seg selv, godt eller dårlig. Med det menes summen av de inntrykk og tanker et enkeltmenneske har om seg selv og sin plass i forhold til andre individer og samfunnet forøvrig.

Begrepet selvbilde brukes i psykologi, psykoterapi, pedagogikk og i historiske analyser, men også i dagligtale («Han/ hun har et dårlig selvbilde»).

Referanser 

Psykologi
Ord og uttrykk
Aleksandr Popov (skiskytter)

Aleksandr Vladimirovitsj Popov (russisk Александр Владимирович Попов, født 22. februar 1965 i Tobolsk) er en russisk tidligere skiskytter som konkurrerte for Sovjetunionen, SUS og Belarus. Siden 1999 har han vært hovedtrener for det belarusiske skiskytterlandslaget.

Meritter

Olympiske leker 
 1988 Calgary – gull på stafetten - 
 1992 Albertville – sølv på stafetten -

Verdensmesterskap 
 1987 Lake Placid – sølv på stafetten - 
 1989 Feistritz – gull på lagøvelsen og sølv på stafetten - 
 1991 Lahtis – sølv på stafetten og 20 km - 
 1992 Novosibirsk – gull på lagøvelsen - 
 1995 Antholz – bronse på stafetten - 
 1996 Ruhpolding – gull på lagøvelsen, bronse på stafetten - 
 1997 Osrblie – gull på lagøvelsen -

Verdenscupen 
 Nummer to sammenlagt sesongen 1988/89 (etter Eirik Kvalfoss)

Referanser

Eksterne lenker 
 
 Profil

Belarusiske skiskyttere
Russiske skiskyttere
Skiskyttertrenere
Belarusiske trenere
Olympiske mestere for Russland
Olympiske sølvmedaljevinnere for SUS
Verdensmestere i skiskyting
Europamestere
Medaljevinnere under Vinter-OL 1988
Deltakere for Sovjetunionen under Vinter-OL 1988
Skiskyttere under Vinter-OL 1988
Medaljevinnere under Vinter-OL 1992
Deltakere for SUS under Vinter-OL 1992
Skiskyttere under Vinter-OL 1992
Deltakere for Belarus under Vinter-OL 1994
Skiskyttere under Vinter-OL 1994
Deltakere for Hviterussland under Vinter-OL 1998
Skiskyttere under Vinter-OL 1998
Personer fra Tjumen oblast
Fødsler i 1965
Deltakere under VM i skiskyting 1987
Deltakere under VM i skiskyting 1989
Deltakere under VM i skiskyting 1991
Deltakere under VM i skiskyting 1992
Deltakere under VM i skiskyting 1993
Deltakere under VM i skiskyting 1994
Deltakere under VM i skiskyting 1995
Deltakere under VM i skiskyting 1996
Deltakere under VM i skiskyting 1997
Deltakere under VM i skiskyting 1998
Lysende nattskyer

Lysende nattskyer, også kjent som noctilucente skyer eller polarmesosfæriske skyer, er et lysende skyfenomen som oppstår et stykke før solen står opp eller etter solen har gått ned. De er mest vanlig i sommermånedene mellom 50° og 70° nord og sør for ekvator.

De er de høyeste skyene som kan oppstå i atmosfæren, og er å finne i mesosfæren i høyder på rundt 75 ~ 85 km. De er bare synlige når solen skinner på dem fra under horisonten og de lavere delene av atmosfæren er mørk.

Vi vet ikke så mye om de lysende nattskyene, særlig fordi de er så høyt oppe at fly og værballonger ikke når så høyt. Skyer oppstår vanligvis ikke i så store høyder. I 2006 skal det derimot sendes opp en satellitt (AIM) som skal brukes i forskning på slike skyer.

Tidligere var en forklaring at skyene kunne bestå av vulkansk aske eller meteorstøv, men i dag vet vi at de hovedsakelig består av iskrystaller. Det kan se ut til at det er et relativt nytt fenomen siden de først ble rapportert i 1885, like etter et utbrudd av vulkanen Krakatau, og det har blitt foreslått at de kan være et resultat av klimaendringer. Dr. Michael Stevens, en amerikansk forsker fra Naval Research Laboratory, tror at utslipp fra romfartøy kan føre til lysende nattskyer.

28. august 2006 fortalte forskere fra Mars Express-ferden at de fant skyer av karbondioksid 100 km over planeten Mars, som lignet lysende nattskyer.

Se også 
 Perlemorskyer

Eksterne lenker 
 
 AIM satellitt oppdraget
 BBC artikkel om AIM
 Side for observasjoner av lysende nattskyer
 Noctilucent Clouds in the Classroom
 Solar Occultation for Ice Experiment (SOFIE)
 Link mellom lysende nattskyer og romfartøy
 Lysende nattskyer over Sverige
 Flere bilder

Skyer
Frank Ottersen

Frank Ottersen (født 14. mars 1921 i Oslo, død 22. mai 1971 i Kolding, Danmark) var en norsk musiker (fiolin, saksofon, bass) og orkesterleder, kjent fra Oslos jazzmiljø og opptredener på radio og utgivelser. I 1950-årene var han orkesterleder for plateselskapet Philips og akkompagnerte blant annet Søstrene Bjørklund.

Han ble med i Oslo Rytmeklubb (1938) og ledet snart flere besetninger som
«Swing Ensemble» (også kalt «Frankie Swingers»), «F.O.'s Strenge Trio», «F.O. og hans Sextette», diverse husband, ved Edderkoppen teater og diverse restaurant-orkestre.
Ottersen virket også som kapellmester på Chat Noir, gjorde flere komposisjoner (bl.a. innspilt av Robert Normann) og spilte i
orkestre ledet av Robert Normann, Alf Søgaard og Rolf Syversen.  Han 
var mangeårig vinner av nasjonale utøverkonkurranser på sitt instrument.
I den senere tid virket han i København med fiolinist Stuff Smith.

Eksterne lenker 
 
  Biografi fra Jazzbasen.
  Diskografi fra Jazzbasen.

Norske jazzfiolinister
Norske jazzbassister
Norske jazzsaksofonister
Personer fra Oslo
Magnus Broo

Magnus Broo (født 1965 i Huskvarna) er en svensk jazzmusiker (trompet) kjent fra egne innspillinger og samarbeid med norske jazzmusikere.

Han er sønn av trompetist, oppvokst i Västervik, medvirket i
Visby storband før han tok utdanning ved North Texas State University (1984–90).
Tilbake i hjemlandet ble han innlemmet i Fredrik Norén's band (1991–99), samt deltok i
Lennart Åberg's orkester.

Broo's uttrykk er en videreføring av
frijazz og Ornette Coleman's stil fra 60-tallet, og er sentralt i det norske
bandet Atomic (1999–).
Han leder også sin egen Magnus Broo Quartet med 
Torbjörn Gulz piano, 
Mattias Welin bass og
Jonas Holgersson trommer.  De ga ut
Sudden joy (1999),
Levitaton (2001),
Sugarpromise (2003) samt
Painbody (2008).
Forøvrig spiller han også i
Fredrik Nordström Quintet.
I 2018 ga Hanna Paulsberg Concept ut og Broo ut albumet Daughter of the Sun og ble nominert til Spellemannprisen 2018 i klassen jazz.

Referanser

Eksterne lenker   
 
 
 
 omtale i Orkesterjournalen
 fly.to/broo

Svenske jazztrompetister
Personer fra Huskvarna
Personer fra Västervik